A döntőben a zsűri szavazás során szinte végig Ausztrália állt az élen, de a közönségszavazatok hozzáadásával Ukrajna történetének második győzelmét aratta. Az elődöntők 2004-es bevezetése, ezáltal a résztvevők számának megemelkedése óta, illetve az új pontozási rendszer bevezetése miatt az 534 pont a legmagasabb, amivel nyerni lehetett. A győztes dal mind a zsűrinél, mind a telefonos szavazáson a második helyen végzett, de összesítésben megnyerte a versenyt. A zsűri szavazás végén Ausztrália állt az élen, míg a közönségszavazatok ismertetése alatt nyilvánvalóvá vált, hogy Ukrajna nyeri a versenyt. A telefonos szavazásnál az első helyen Oroszország végzett, akik végül a harmadik helyig jutottak. A második helyezett a zsűri szavazás és a második elődöntő győztese, Ausztrália lett. A döntőben az utolsó helyet Németország szerezte meg, akárcsak egy évvel ezelőtt.